Esmakordselt ilmutas don /Corleone/ oma rahulolematust. Ta valas endale veel ühe klaasi aniisiviina ja jõi selle ära. Ta sihtis poega sõrmega. "Sa tahtsid õppida," ütles tal. "Nüüd kuula mind. Mehe esimene kohus on end elus hoida. Alles siis tuleb see, mida kõik kutsuvad auks. /-/ Kas sa tahad olla kangelane nagu Guiliano, tahad sa olla legend? Ja surnud? Ma armastan teda nagu oma kallite sõprade poega, kuid ma ei kadesta tema kuulsust. Sina oled elus, kuid tema on surnud. Pea seda alati meeles ja ela oma elu nii, et mitte olla kangelane, vaid püsida elus. Aja möödudes tunduvad kangelased natuke napakatena.""